জিস্‌ম ২
জিস্‌ম ২ (অনু. দেহ) হলো ২০১২ সালের একটি ভারতীয় আদিরসাত্মক থ্রিলার চলচ্চিত্র, যা পরিচালনা ও প্রযোজনা করেছেন পূজা ভাট এবং রচনা করেছেন মহেশ ভাট। এটি বিপাশা বসু অভিনীত ২০০৩ সালের চলচ্চিত্র জিস্‌ম -এর সিক্যুয়েল এবং বলিউডে ইন্দো-কানাডীয় অভিনেত্রী এবং প্রাক্তন পর্নোগ্রাফিক অভিনেত্রী সানি লিওনের অভিষেক চলচ্চিত্র৷ মহেশ ভাট জিস্‌ম ২-কে ইতালীয় প্রণয়ধর্মী নাটক লাস্ট ট্যাঙ্গো ইন প্যারিস-এর সাথে তুলনা করেছেন। জিস্‌ম ২ ২০১২ সালের ৩ আগস্ট বিশ্বব্যাপী মুক্তি পেয়েছিল।